fgho/hanse-kurrent-xvi-rawxml huggingface dataset:
1518-06-19_Rezess_(HAStK-RBA_Best__82_A10_e)

Collen
Recessus civitatum Anze
theutonice factus Lubece -
Anno etc Decimo octauo
ah n mar
1518-06-19_Rezess_(HAStK-RBA_Best__82_A10_e)

Wytlick sy Sodenne am Jare vorghanghenen
de Ersamenn vorsichtighenn vnnd wollwysenn hernn Radessendebadenn gheymener
Hannzesteder, negest dem Festdaghe Corporis christi, bynnenn Lubeck vpp vorschryuynghe der Wendescher Steder tho daghe
vorsammelt, mercklyke ratslage geholden
vnnd alle moghelyke wege vnnd middele
vnngespardes vlijtes gesocht, dath Cuntor
to Brugge tho hanthauenn, wedder upp to
richtenn, vnnd sustz andere mennechuoldige
anliggent, bosweringe vnnd gebreke by to
leggennde Dewyle denne ouers, yodoch
bauenn vorhapinge, de mercklykestenn
Stedere, desulue dachuart nicht boschicket
hefft menn denn vthgebleuenenn, de borame vnnd annslage, dosuluest geschenn
nicht wyllenn bergenn, denn drier der
1518-06-19_Rezess_(HAStK-RBA_Best__82_A10_e)

oldestenn Steder Secreterer nomptlick
Lubeck Bremenn vnnd Hamborgh an
de Erszamenn vann Collen Brunswick
vnnd Dantzick, vmme wes so vorhandelt
to erclerende vnnd vurder eyne Nye
dagelestinge bynnenn Lubeck Negest dem
werdigenn hiligenn lichammes Festdage
Jegennwordigenn voffteynhundersten
vnnd Achteydenn Jares, darsuluest d
dorch dreplike ore vnnd andere Stede
orer dordenndels, de sze dor tho esschenn
scholdennn, dreplyke Radessendebadenn to
vortekennde vnnd antostellende vorordent vnnd dar beneffens vnnd thor
auerfloth, desuluestenn vnnd etlyke
Stat Innt besunder schryfftlyck to demesuluenn daghe tho irschynende, beforderenn latenn
Dem nha synn Am Sonnauende etc
1518-06-19_Rezess_(HAStK-RBA_Best__82_A10_e)

Am sonnamende morghen, de was de negenteynde des
maentes Junij to vij slegen, seyn desser nabescreuener
Steder der dudeschen Hansze Radessendebaden vp dem ouersten
Rathusze bynnen Lubeck neffens den hernn Borgermeisternn vnnd vorordenten Radespersonen, darsuluest
erschenen vnnd gesetenn so hyr nafolget
Tor rechteren Handt her Aleff rynck Borgermester, her
Johann van Akenn rentemester vnd mester Thomas burchman
Secretarius van Coln, Er matias molre er vyt oldenborch
Ratmanne van Rostock, Er Brant smyt borgermester vnd Er
Nicolaus grawe Ratman tor Wismer, her nicolaus storm borgermester vnnd Doctor Lenert Mertze Sindicus to magdeburch, Er henninck vam damme Borgermestere, Doctor Conradus
konynck Sindicus vnd er hermen horneborgh Borgermester
van Brunswick Er pawell drelynick Ratmann to Ryge
er henrick gyseler Borgermester van Gottyngen, Er hennynck brandes borgermester to hildensem
An der luchteren syden Er nicolaus Tode borgermeyster
her michell rader ratman, vnd mester Johan reynekenn
Prothonotarius van Hamborgh Er Tideman plume
borgermester van Dortmunde Er Dirick eluer vnd er lutke
van dassell Borgermester van Luneborgh Er werner vsler
1518-06-19_Rezess_(HAStK-RBA_Best__82_A10_e)

Borgermester vnnd M. Johann Hartze Sercreterer van gosler
Er Tideman van berken Er hermen meiger, Er Thomas
van wickten, Er hinrick witte Borgermeester, Er
Bernt bomhawer, Er hinrick warmboke, Er Lambert
Witinckhoff vnd er Nicolaus Bromse Ratmanne der
Stadt Lubeck, Er millies van Einem ratman van Emeke
her Gert lymborch Borgermester van Hannouer Er
Hinrick Bredemeiger vnd er Johan croger Ratmanne
van mynden
Ehr nu de vorbenomeden hern Radessendebaden, orer to rade settynghe
vnnd loceringe vredesam, hefft de her Borgermester
to Hildensem syner loceringe benedden de Ersamen van
Gottingen erlike besweringe vorgebracht vnd alsz
ome gesecht Dat men na vthwisinge der oldenn
Recesse sodans geborlick bfunde Is he des gesedyget
Ock syn de Ersamen van Goslar nach gedaner protestation twisken den Borgermeister van Lubeck vnd
de E. van Luneborgh gesettet
So de vorbenomeden Radessendebaden geseten, hefft de her Borgermeister
to Lubeck, de Ersame her Hermen meyer, dat wort vorende
1518-06-19_Rezess_(HAStK-RBA_Best__82_A10_e)

vth namen des E. Rades to Lubeck, ock der Ersamenn
W. Stedere densuluen ore fruntlike grute vnd willige
denste irboden vnnd danck gesecht, dat se der gemenen
woluart tom besten, hir erschenen Gelyker mate hebben
de hern Radessendebaden sick tegen den rat vnd de wen Steder irbadenn
Vnd ys anfencklich durch densuluen hern Borgermester
vorgegeuen So denne Jn Jungst geholdener dachuardt
mercklick bowagen, ym rade gefunden vnd vorlatenn
dat eyner gemeyner Hansesteder tho hopekumpst, nicht
alleynen nutte, dan ok tom vtersten nottrofftich, derwegen
dre der oldesten Steder Secreterer, nomptlick Lubeck
Bremen vnnd Hamburgh, an de houede der dordendele
als de E. van Coln Brunswick vnnd Dantzick vmme
sodan notsake muntlick tho ircleren, vorordent, vnd
als de Ersamen van Bremen der oren nicht hebben
konen entberen, Js so durch de Secreterer van Lubeck
vnnd Hamburg yn orer wedderummeheymekumpst borichtinge gedaen, dat men se gutlick entfangen, gehoret
vnnd vffgerichtet hadde, wes man danckbar, dath
wer ok vor ogen, dat deme was one also togesechth
volge gescheenn
1518-06-19_Rezess_(HAStK-RBA_Best__82_A10_e)

So denne Im iar xlvij vorlaten dat me nemande to
Rade stellen schole, he wer deme, eyn geswaren Radespersone etc Js to bedenckende, yfft wen ok den Sindicum
der Ersamen von Bremen, den se alleynen affgefertiget
to rade mede to laten moghe
Na vorlesinge des artikels des Recesses vorschreuen iars
Js boleuet dat man genantem Sindicum vorkamenn
late vnd syne werue anhore vnnd alsdenne off men
one mede to rade to steden geneget wyder yn bdenck
nheme
Dem nha ys de werdige vnnd hochelerde her Doctor
Gyberus grote, der van Bremen Sindicus vorgekamen
vnd hefft na wontliker irbedinge vorgegeuen Sodenne
eyn E. Radt to Bremen, sick alle tijt horsam gehat
vnnd geholden, ok de Jungsten dachuarde als Anno vij
xj vnd xvij mith merckliken orer Sendebaden, nicht tho
geringer kost geschicket, vnnd de kost vnangesheen
itzigen dach to beschicken gans geneget Bogeue syck
doch Jn warheit So or herX vnd furste butenheymsch
one syner gnade lande vnd stichte, mede boualen vnd
datsulve Stichte, de vresen to vyanden hadde, wurde
1518-06-19_Rezess_(HAStK-RBA_Best__82_A10_e)

ok van den myndeschen gedrouwet, one ok vp dach
landt to wursten, dat ersten erouert vnd so vele de swarer
to holdenn, flitich vpsent to hebbende, ernstlick boualen
vor achte dagen were ok to Basdall Jm stichte to Bremen
eyne dachuart geholden, dar itlike geschickede, des Capittels
to verden vorgegeuen, dat one bygekamen, dat de furste
to Luneborgh eynen anuall vp dat verdische Stichte, dat
orem hern ok to qweme to doende vpsatich gemeynet, der
Haluen, hulpe, trost, vnnd bystand, one, als eyns heren
vnderdanen totofugen etc dat derhaluen emande des rades
hyr to vorfugende vndonlick, vnnd dar dat gescheen, mosten
derwegen ores hernn vngnade vormoden Biddende derhaluen
desulven syne hern, ok de Ersamen van Stade vnd Buxtehude
de one bouell gegeuen, sze gelyker mate wo de van Bremenn
als mede Jm Stichte bolegen, orer vteblyuendes tho entschuldigende etc Desuluen weren gans geneget, wes
dorch gemeynen Radessendebaden der Stede geslatenn vnnd Jm
rade gfunden mede to approberende vnnd des bogert one
den Recesß mede todelennde
Vnd syn gelesen twe Credentiebreue eyn der van Bremenn
de ander van Stade vnnd Buxtehude vnd ys darupp
vorlatenm dat men dat holden schall, myt der tolatinge
1518-06-19_Rezess_(HAStK-RBA_Best__82_A10_e)

tho Rade, alse de gelesene artikele Annj xlvij mede
bringt hefft he overs enyge ander werue dhe
wolde me gutlick horen
Na besprake ys gemelte Doctor gefraget Jfft he ok
ichteswes van syner hern wegen mer yn bouell had
de to weruende
Hefft geantwordet, he hedde yn bouell yn anliggenden
saken, dat gemeine beste bolangende, darumme de Stede
vorschreuen, gelick synen hern des besten to helpen tho
raden, dar men one nicht tolete, scolde he sick wedder
an heym schickennn
Dar entegen gesecht dat syne hern dussen dach mede
angesettet, hedde derwegen getemet se den ok boschickt
yodoch mochte he sick noch eyn edder twe dage entholden
men hedde dat wider yn bodenck genamen
De Ersame Her pawell drelynck, des E. Rad to Ryghe
geschickede, hefft de Ersamen van dorpte ores anualles vnd swarer kranckheit haluen des schorbukes
ok de E. van Reuell ores vtheblyuendes entschuldiget
1518-06-19_Rezess_(HAStK-RBA_Best__82_A10_e)

ock etlike breve auergereket etc
Na middage to twen slegen syn de hern Radessendebaden tho gewontliker malstede irschenen vnd is durch den E. hern Borgermester to Lubeck vorgegeuen, dat de geschickeden van
Staueren ome to irkennen gegeuen hadden dat de Ersam
Rat to Coln, sze hadde to Jegenwordigem dage vorscreuen
So hedde men vpsoken laten de Recesse, dar ynne bfunden
dat de yn mennigen yaren vnnd villichte benedden lxx
to dachvarde nicht erschenen, dan als de vnhorsamenn
vtbleuen were darumme to bedencken, yfft men de ok to
Rade staden wolde
De van Coln gesecht dat se desuluen van Staueren ynn
den Registeren ores dordendels gefunden, derhaluen guder
wolmenynge to dage geeschet Er vnhorsam vnd lange
vthebliuent wer one vmbowust
De Erszamen van der wyszmer Brunswick vnd Rige
boclageden sick dat sze dorch de van Staueren boschediget
Is vorlaten, dat men de van Staueren itzund nicht to
Raden gestade, dan sze vpt fuglixste beth tokamender dachuart vorwyse Jodoch dat men ore bouell vnd werue anhore
1518-06-19_Rezess_(HAStK-RBA_Best__82_A10_e)

Dem na hebben desuluen van Staueren nomptlick
Er tydeman Zakelsen vnd Er Volmer N. gesecht dat
sze tho Jegenwordigem dage von eren oldesten vp
vorscriuent der E. von Coln, vorordent, vnnd als de
gehorsamenn hir tor stede gekamen Sodenne Jn vreslant
orloge gewesen dar dorch etlike boschediget so worde one
van velen togemeten dat se sodanen schaden gedaen derhaluen men ere guder yn dennemarken vnd anderen
orden vorenthalde Bgerden darumme one als mede
vorwanten der Anze dar Jene ratsamich syn wolde
ok mit den besten tegen ko. w. to Dennemarckenn
vorschreuen
Densulven na vortrecke gesecht, dat men deme E.
Rade to Staueren yn velen to behagende geneget, were
doch na vorlesinge der Recesse ore vnhorsam bfunden
dat se ok yn eyner langen wyle als vngeuerlich lxx
yar nyt to dage erschenen, vth wat orsake were men
nicht borichtet, So dorsten Jegenwardige Radessendebaden
nicht breken, wes dorch oren oldesten angestelt vnnd
vorlaten wolden ouers des gedechtich syn yn tho
kamender dachuart vnnd wes denne durch ghemeyne Stede bolevet, werde men oren oldesten nicht bergen
weren ok itlike Stede sick boclagende, dat sze van den
van Staueren boschediget vnd doch ores geledenenn
1518-06-19_Rezess_(HAStK-RBA_Best__82_A10_e)

A
Vurder hefft gedachte Her Borgermeister vorgegeuen, dat de
van Bolswerden, de men doch ny bynnenhensich gewetenn
noch in priuilegien offt recessen bfunden eynen Secreterer
to vorderinge der Ersamen van Coln hir gesant, derhaluen
to bedencken wo yt myt densuluen to holden
De ersamen van Coln hebbt gesecht, dat men de van Bolswerde
ores bedenckens, yn den recessen, dar men van den kysten tostellende gehandelt, fyndende worde
Dar entegen gesecht, dat it yn der warheit were, dat yn demesuluen concepte, desuluen genomet ouers ore name, als nicht
Jn den Anze behorende, were vndergetagenn
Is vorlaten, dat men desuluen vpt fuchlixte, beth to negester
dachuart vorwyse
ores yteblyuendes entschuldinge Inhebben, geleszenn
hebden desuluen entschuldinge bet vp der anderen Stede
tokumpst, alsdenne dar wider vp tho ratslagen yn orer
werck gelaten
De entschuldinge der Ersamen van ozenbrugge dergeliken
van Heruerde vnnd Lemegow Js vor vnuottrofftich
angeszeen vnd vorlecht vnd wo de to straffende, beth
tor anderen Steder tokumpst yn betrachtinge gestellet
1518-06-19_Rezess_(HAStK-RBA_Best__82_A10_e)

Der Handelinge haluen So cleyne Steder vnnd wickbolde yn den Stapelstederen gebruken, wille men
Jn beharlicker tijt vnd tokumpst der anderen Steder
gedencken to ratslande wo dar by tho farende
Als ok de entschuldinge der Ersamen van paderborne
gelesen Js bowagen dar desuluen wo ore breue
Jnhebbenn mit sodaner clechlicker vnd ancliuender
pestilentie vnnd kranckheit boladen vnnd yn dherer
warheit sick sodans bogeue so werden de billykenn
entschuldiget Jodoch wolle sick egenen, dat sze sodans by oren eden na vormeldinge der Recessen warmakedenn
Darnegest syn gelesenn de breue der Radessendebaden Collenschen
dordendels to Emberick to dage vorsammelt nomptlick
Sost
Sutphenn
Hardewick
Hammen +
deuenter
vennlo +
munster
Campenn
duszborgh vnd
Nymwegen
Swolle
Wesell neffens den
Arnem
Gronynck
artikelen darsulust
gelatenn vnnd vorramet
Darup dorch den hern Borgermester to Lubeck gesecht
dat dem E. R tho Lubeck, ok geschickeden Radessendebaden wen.
1518-06-19_Rezess_(HAStK-RBA_Best__82_A10_e)

Stede, den sodann breue vnd artikell vorgelesenn
gar befromdet gedachte Steder buten medeboleuinge
vnd yn vorachtinge der ouericheit ores dordendels
houetstadt Collen ok gemener Hanse Steder vorbenomeden
vorgadderinge, de all rede van velen yn schimplikem
namen, de nye Hanse genomt, vorarbeidet were
ok de E.R. to Lubeck van anderen fursten. den by Lubeck
belegenn geleide to irwaruende vngeholden, dat men ok
one vor vth, wes vp de artikele vorlaten to schickenn
scholde, geue eyn Ersame Rat den hernn Radessendebaden off szodans gefuchlick vnnd temelick gescheen konde tho
gedenckenn yn sodaner gestalt, dat de entschuldinge
ores vteblyuendes yn geuen reden genochsam wo
dat ouers myt one to holdende warden de hernn Radessendebaden
woll betrachtenn
Vnd wowoll de her Borgermester van Coln Jnt lange
vorhalt Jn wat gestalt sick de Dinge bogeuen vnnd dar
beneffens wat flijtes nicht alleynen schrifftlick den ok
muntlick vorgewant genante Stede de ore hyr, tho
vorfertigende, dar benessens de etliker mate entschul¬
+ synes bedunckens
diget, vnd dat gesechte dachuart + villichte vth guder wolmenynge vnd gemeynem besten to gude, geholdenn /
Hebben doch de mesten reder der Stede desuluen ok entschuldinge vor vnnutte / vmbehorlich vnd van ghenen
1518-06-19_Rezess_(HAStK-RBA_Best__82_A10_e)

werden angesen vnnd derhaluen ditsulueste yn flitich
bodenck genamen, beth to der Ersamen van dantzick
Szunde vnnd anderer Steder tokumpst, dar vp als
denne wider to beslutenn
Is ok dorch etlike der Reder bowagen dat sodane vorsamelinge dorch de alletijt wedderwartigen suderseeschen Steder geschen vnnd vorarbeidet vnd ys datsulue ok mede Jn bedenck genamen als bauen.
De sake Hanszes holm mit den van deuenter Zwulle
Campen Js ok jn betrachtinge bet to der anderer
Steder tokumpst genamen
Dar negest syn gelesen de entschuldinge der van Sost
vnd munster de ock to dersuluen Steden tokumpst
vorwyset
Vp gelesene Supplicatien der van Staueren, hebben
de Ersamen van der wismer Brunswick vnd Rige
dersuluen auescrifft bogeret vmme den boschedigden
vortoholden vnnd alsdenne schrifftlicke antworde
beualen
1518-06-19_Rezess_(HAStK-RBA_Best__82_A10_e)

Tor vesper, als de hernn Radessendebaden to gewontliker maellstede irschenen, hebben sich die ersamen van Rostock orer
loceringe benedden de van dortmunde, der geliken de van
hildensem na den van gottingen, ok de vann gosler dede
contenderdenn bauen de van magdeburgh to gande vnnd
nu der Stat gosler to schimpe na den vann Hildensem
Jngeeschet vnd stede gegeuen bosweret
Vnnd als derhaluen van gdachte hernn Radessendebaden van
Rostock, Dorptmunde, gosler, magdeburg, Hildesem gottingen
vele wessellrede in boredinge, orer aller rechticheit irgangen
Hefft men vmme de tijt de myt sodan altricationn vorbylepe toreddende, eynem yederen der vorbenomden Stede vp
protestation yn der gstalt wo de yn geescht sitten lathen
bet so lange men sick vthe recessenn vnnd anderen schrifften
darup bolerde
Dar negest gelesen eyn breff der E. vam Kyle dar Jnne
se sich beclagen, dat men sze yn langen tiden nicht
hedde to dage geeschet etc
1518-06-19_Rezess_(HAStK-RBA_Best__82_A10_e)

Is vorlaten dat men an desuluen vam Kyle schryue
vnnd dat me se vngeeschet gelaten entschuldige
Dat men de ok Jn tokumpstiger dachuart, dar yt
de gelegenicheit nicht vorhindert vngeuorderth
nicht lathe
Als nu na velen wesselreden der Sessienhaluenn
vorbenomden Steder de tyt vaste vorlopenn Js gsecht
dat men de dinge moste, bet men wider boschett vth
den Recessen vnd privilegien bfunde borouwenn
latenn vnd eyn eyder vp gedarn protestation geassignerde Stede behelde
Dinxstedage morgen to vij slagen syn de hern Radessendebaden
to gewontliker malstede erschenen vnnd hebben
vor nutte angesen, dewyle men der van dantzyck
vnnd Sunde daglix vorwachtede, ok de vann
Konyngberge tokamende vorhapede, de artykele
de Kuntor bolangende noch eyne cleyne wyle
borouwen lete vp dat men Jn nuttige der tyt
partyculare Sake vornheme
1518-06-19_Rezess_(HAStK-RBA_Best__82_A10_e)

Dem nha syn de clachte, der ersamen van mynden tegen
den van Bremen als van wegen des totastes so Johan
van weyge der van Bremen viant nyt todaeth
itliker ridderscop des Stichtes minden densuluen
van Bremen dorch nemynge etlikes qweckes tho
gefuget, ok der sake haluen hans schroders borgers
to Bremen etc derwegen allenthaluen vp de myndeschen bynnen Bremen arrest gelecht etc Inn
iegenwordycheit gedachter van Bremen Sindici
vorgenamhenn
Derhaluen na widerem beider parte vorgeuende
clage, antworde, rede, wedderrede, Jnsage vnnd
bosprake vnnd rypem rade hebben genanten hern
Radessendebaden dorch den E. Borgermester to Lubeck affseggen lathen
Dewyl de van mynden rades vnnd dades des
totastes vnschuldich, vnd vp wertlike guder van
wertliken borgeren bosate gdaen, So is men schuldich
de bosate loß togeuende vnd to entslande
Der sake haluen hans schroder, Nadem de vann
mynden gdaen, dat se schuldich, vnd den schuldener
1518-06-19_Rezess_(HAStK-RBA_Best__82_A10_e)

vth namen der E. van Brunswick vnnd anderer ouerheidescher Stede vorgegeuen, dewyle de
Sindicus van Bremen vp de clage so desuluesten
Steder tho gemeyner hernn Radessendebaden irkantnyssze
vortogeuen gemeynt nicht to willen antworden
sick erhorenn laten So wolden desuluen syck to
sunderger ere den Radessendebaden entholden doch myth vorbeholdener protestation de to reppennde vnnd vortobringende yn behorliker tyt vnnd stede
De her Sindicus van Bremen hefft de protestation
Jn orer werde gelaten Dennoch to fruntscup vn
eyndracht midler tijt to holden irmanynge gdan
datsulue ok Jn dyth Recess to laten schryuen bgert
vnnd erholdenn
Na bosprake (yn affwesende der hern Sindicj van
Bremen) derhalven dorch de hern Radessendebaden geholden
ys demsuluen Sindico vorgeholden So he sick
denne horen laten, he geen bouell hadde to anthwordende, er he gelocert were vnd doch den van
Lubeck Hamborgh vnd luneborgh egen gemots
ok sunder enige vormanynge der loceryninghe
W
1518-06-19_Rezess_(HAStK-RBA_Best__82_A10_e)

des bouell hedde togesecht, dat se ok also an de hern Radessendebaden
gedragen Befrombde den Steden nicht weynich, dat
he sodans mit der loceringe itzunden vorlede vnd bsundren
dat he antoge, he vorsnellet, de Steder vnd hernn
Radessendebaden weren nicht gewanen emande to uorsnellenn
mochte sick derhaluen woll bedacht hebben er he
sodans yn vorclenynge der hernn Jegenwordich so
brucklick vthgesprakenn
Mytwekenn xxiij Junij vp den morgen to vij slegenn
syn de deputerden des copmans to Bergen yn norwegen
nomptlick Bartolt bentze Thomas pigge vnd mester
nicolaus reppenhagen gdachten copmans Secreterer
gekamenn
Vnnd als desuluen copmans Credentie breff neffens
vorgebrochtenn schrifftlyken gebreken, ok vorsegelden
breven vnd priuilegien wo vnd wat gstalt gdachten
copman van gemeynen Steden dat Cuntor regerende
vnd de vnhorsam to straffende macht vnd bouell
gegeuen etc vnd vorlenet ghelesen
1518-06-19_Rezess_(HAStK-RBA_Best__82_A10_e)

Is densuluen gesecht So der gebreke vele, wolden de hern
Radessendebaden, desuluesten artickell wisz vornemen vnd vmme de to
wandelnde vnd beterende allen mogliken flijt vorwenden
Vnd syn gdachte article vnd gebreke yn affwesende dersuluen geschickten, ouermals gelesenn
Vp den erstenn der bosweringe haluen so dem copmann
de genodiget volk bauen priuilegia etc vth to makenn
vnd eyn schip eyn halff iar to anslo to holdenn etc Js
bowagen dat der vmmestendicheit nummet merer den de
copman vorstendich, derhaluen vorlaten, vp bohach
dessuluen van dessem dage an behorlicke ende to scriuen
des de van Lubeck na gelegenheit wo vnd wenner
dat bqwemest, macht hebbenn scholenn
Van wegen des anderen articles, de huse ouer strandt etc
belangende Js vorlaten, dat de copman, bouel hebben
schall synen vthersten flyt vortowendende, dem gemeynen copmanne, gene auerfaringe gesche Schall
ok de Rat to Lubeck vnd ander wen. Steder, vth gemeyner Stede namen, dat to vorscriuende afft tho
1518-06-19_Rezess_(HAStK-RBA_Best__82_A10_e)

besendende macht hebben
Vp den drudden d artikell der vnhorsames haluen der coplude etc Js eyndrechtliken vorlaten, dat de copman macht
hebben schall de vnhorsamen na lude des Recesses vnnd
vordracht to Luneborch Anno xiiijc xij etc gemaket, tho
straffen vnde dar des copmans straffynge vorechtlick
vpgenamen, dat he dat an de wen. Steder, vnd szo
vort de wen. Stedere an geborlike ende vorscriuenn
eyne yder Stadt wolde de synen to horsame vnnd
billicheit holdenn
Des verden artikels haluen, de gennen so bauen ordinantie des copmans ore kopenscop vnd handelinge mit
der herscop hebben vnd men nicht straffen en kan
Is bowagen, dat de straffinge na grotheit der myszdaat
gschen muste, derhaluen van noden, des wider vnder
wisinge vnd ercleringe van den geschickten dessuluens
copmans to hebbende
Vp den v. artikell dat de coplude der Anze frachtenn
butenhenseschen vnd anderer hollander etc Js vorlathenn
dat eyn yder de synen wernen scall sick sodans vorbat
to entholden, dat ok gene Stat sodans tho geschickende vorhenge
1518-06-19_Rezess_(HAStK-RBA_Best__82_A10_e)

den de ouertreders, na lude der Recesse straffe
Neffens densuluesten artikle, Is bowagen dat de
copman, der frachtinge haluen butenhenseschen
Schepe etc suluen ys yn der schult, dat he ok den
Schipperenn vth den henseschen Steden, one gemakede vracht affkortet vnd derhaluen vorlaten
dat men den geschickte der wegen vnderwysze, se
dat also by den olderluden vorschaffen sodans
furder nichten geschee
Des vj artikels haluen van wegen twier Rostker
Schepe van den Schotten genamen Js gelesen eyn
artikell vth deme Recesse Annj xvij vnnd is vorlaten Dewyle ouerflodingen van dersuluen dachuart
vnd sustz an den Konyck vnd gubernator gescreuen
vnd dat alle vnbatlick, dat men de Schotten yn den
Staden derhaluen wedder anholde vnd is desse vorlaeth den Ersamen van dantzick vortolesenn
Vp den souenden artikell, de yslandesche reyse ynd
forynge des visches Jn de hansesteder, de vurder
1518-06-19_Rezess_(HAStK-RBA_Best__82_A10_e)

vorforet etc to vorderue des Cuntors vnd kopenscup
Js na velem vnd mennichuohldigem bowage vorlaten
dat de genne so de yslandesche reyse holde, scholen
den visch wo gewontlick nicht yn de AnzeStede
dan Jn Engellant bringen vnd dar emant sick
sodans to doende vordristede, schall de copman macht
hebben den uth dem Cuntor vnd priuilegien to
settende
Vp den achten artikell des fysches So uth hytlandt
vnd fero etc gebracht, dar mede de gude visch vormenget
etc Js vorlaten dat men dat sulue holden scall alls
myt deme Iszlandeschen vische
Der packinge haluen vnd ix articles Is gesecht dat
men der wegen to yare gesecreuen vnd dat men dem
Copman vnderwise vnd bouele, dat he dar to eyn flitich
vpsent hebbe Is ok vorlaten, dar Jn enige Stadt sodane
vndochlike packinge bfunden wurde, dat desulue dat
marck an den copman schicke vnd dat de copman
dem sodane marck tobehoret straffe Is ok der wegenn
an de Suderseeschen Steder van dussen dage tho scryuende
1518-06-19_Rezess_(HAStK-RBA_Best__82_A10_e)

Vp den teynden artikell de van Campenn etc bolangende
Js gelesen eyn artikell uth deme Recesse vorgangen
Jares So denne desuluen tho vnde vp de Schryffte
der Steder nicht geantwordet Js vorlaten, dat
men an desuluen van dessem dage schryuen schall
vnd dar dat vnbotlick bleue, dat men se derhaluen
to Bergenn anholdenn moghe
Vp den lesten artikell Js vorlaten wo vorhen, dat
de kopman schall mogen de vnhorsamen nha
lude der priuilegien vnd dorch de Steder angesetteden
ordinantien, de welke priuilegia vnd ordinantien
de hern Radessendebaden endrechtliken vpt nye boleuen vnd
ratificeren, corrigeren vnd straffenn
Tor vesper syn vorgenamen de gebreke so de gemeyne
Copman hefft In dem Ryke dennemarken, bauen olde
vnde nye priuilegia vnd confirmation derhaluen van
dem Ersm. hern Borg. to Lubeck gsecht to eyner erclerynge, dat vm sodane priuilegia to boschermen van
den wen Steden, mercklyck flyt vorgewant were